**Samarbejdsaftale SOSU skolerne**

 **i Region Midt- og Nordjylland**

#### Februar 2019

Indholdsfortegnelse

[Baggrund og formål 3](#_Toc1121393)

[Forpligtende samarbejde 3](#_Toc1121394)

[Samarbejdsforum 4](#_Toc1121395)

[Opsigelse af aftalen 4](#_Toc1121396)

[Underskrifter 4](#_Toc1121397)

[Bilag 1: Forretningsorden for Samarbejdsforum 5](#_Toc1121398)

[Bilag 2: Årshjul for samarbejdsforums arbejde 6](#_Toc1121399)

# Baggrund og formål

Formål med samarbejdsaftalen er at iværksætte et gensidigt forpligtende samarbejde mellem SOSU Skive-Thisted-Viborg, Social & SundhedsSkolen Herning, SOSU Østjylland, SOSU Nord og Randers Social- og Sundhedsskole på efter-/ og videreuddannelsesområdet, med henblik på at styrke skolernes mulighed for, at imødekomme arbejdsmarkedets behov for kompetenceudvikling inden for skolernes brancheområder.

Samarbejdet beror på en grundlæggende oplevelse af, at en samlet større indsats med flere medarbejdere til rådighed samt dækning af et større geografisk område, vil sikre en bedre kursusydelse for kursusrekvirenter og kursister. Dels i form af mulighed for mere fleksible udbud og bedre mulighed for at udvikle undervisningsformer, som vil imødekomme samarbejdspartnere og kunders ønsker og behov. Samarbejdet vil ligeledes understøtte muligheden for løbende opkvalificering af specialistkompetencer for kursusundervisere.

Sosu-skolernes efter- videreuddannelse ser et behov for, og har en fælles interesse i tydeligt at markere og profilere sig som samarbejdspartnere især i forhold til det regionale arbejdsmarked. Sosu-skolerne ser også en styrke i forhold til det lokale arbejdsmarked i en tydeliggørelse af et samarbejde i forhold til kompetencer. Dette vil understøtte den enkelte skole profil som kompetent kompetenceudviklende partner for de offentlige og private virksomheder.

Formålet med samarbejdet er:

* en styrkelse af de enkelte skolers profil gennem en tydeliggørelse af tværskole-samarbejde, herunder markedsføring af samarbejdet
* at sikre koordinering af udbud og gennemførelse af uddannelser, herunder også til mindre målgrupper og fagspecialer
* at sikre koordinering af udbud og ventelister til amu-uddannelser, herunder administrative procedurer
* at sikre fortsat udvikling og gennemførelse af forløb med samme høje kvalitet i hele det geografiske udbudte område
* at fastholde og vedligeholde et eksisterende samarbejdsforum om kvalitetsudvikling af AMU gennem blandt andet videndeling og fælles initiativer

# Forpligtende samarbejde

Når en skole har tilkendegivet, at den indgår i samarbejde betyder det, at skolen har forpligtiget sig til:

* Vidensdeling og erfaringsudveksling på både kursus som projektområdet.
* Hver skole bidrager med relevante aktiviteter og projekter, som de andre kan lade sig inspirere af og evt. implementere efterfølgende på egen skole
* Koordinering af de åbne AMU-udbud i 2019
* Kvalitetssikring af procedurer ved afholdelse af kursusforløb, både åbne og rekvirerede gennem audit.
* Koordinering af markedsførings- og PR-materiale.
* Markedsføring inden for eget lokalområde i henhold til de aftaler, der er lavet i samarbejdsforummet, herunder også information i det opsøgende arbejde
* At efterleve de aftaler, der er indgået i forhold til fælles udbud, koordinering af ventelister, planlægning, gennemførelse af undervisning samt øvrige pædagogiske aktiviteter
* At skolerne i overensstemmelse med Code of Conduct ikke foretager opsøgende arbejde uden for eget udbudsområde, men at opgaveløsning uden for dette understøttes i tilfælde at rekvirenter initierer kontakt. I så tilfælde skal den lokale skole tilbydes engagement i løsning af den konkret AMU-opgave.

# Samarbejdsforum

Samarbejdsforum består af en repræsentant fra hver skole med ledelseskompetence til at træffe de relevante beslutninger i det regionale samarbejde.

Samarbejdsforum mødes 4 gange årligt eller efter behov jf. bilag 2 og 3

Samarbejdsforum har som hovedopgaver

* Samarbejdet om efter- videreuddannelserne på sosu-skolerne i Midt- og Nordjylland (herunder fælles annonceringsforpligtelse)
* Koordinering af fælles udbud i forhold til udvalgte målgrupper mellem alle skoler - eller mellem enkelte skoler efter nærmere aftale
* Samarbejde om udbudsforpligtigelse (herunder gensidig aftale om udlån af uddannelser)
* Koordinering af ventelister, bl.a. ved risiko for aflysning og fremadrettet udbud
* Tage initiativ til fælles tiltag på tværs af skolerne (herunder udvikling og udbud af onlineundervisning)
* Kvalitetssikre AMU gennem bl.a. underviserkonferencer og temadage

# Opsigelse af aftalen

Aftalen er gældende for perioden 2019 - 2022. Aftalen kan af alle parter opsiges med 3 mdr. varsel til den 31. december. Hvis aftalen ikke opsiges fortsætter den uændret.

# Underskrifter

------------------------------- --------------------------------

Randers Social- og Sundhedsskole SOSO-Nord

------------------------------ --------------------------------

Social- & Sundhedsskolen Herning Social- og Sundhedsskolen STV

-------------------------------

SOSU Østjylland

Bilag

# Bilag 1: Forretningsorden for Samarbejdsforum

#### Afholdelse af møder

Der afholdes normalt 4 årlige møder (årshjul for møder findes i bilag 2). Møderne afholdes på skift på de enkelte skoler – og den afholdende skole er mødeansvarlig og mødeleder. Der udarbejdes så vidt muligt en årsplan for møderne.

#### Sekretærfunktion for samarbejdsforum

Der udpeges ikke en sekretær for samarbejdsforum – alle er lige ansvarlig for løsning af opgaver. Dog er møde-afholdende skole ansvarlig for dagsorden – og referat fra foregående møde.

#### Dagsorden

Punkter – ud over dem, der fremgår af årshjulet – skal være møde-afholdende skole i hænde seneste 2 uger før mødet.

Dagsorden til mødet udsendes senest 1 uge før mødet.

**Dagsorden**

1. Godkendelse og prioritering af dagsorden
2. Opfølgning på referat
3. *Punkter fra Årshjulet (se bilag 2)*
4. Videndeling i forhold til konkrete uddannelser
5. Orientering fra de 6 skoler
6. Evt.
7. Supplerende punkter til næste møde
8. Evaluering af mødet

#### Referat

Mødeafholdende skole er mødeleder. Der hvor næste møde afholdes skriver referat fra mødet. Referatet indeholder konklusioner og aftaler.

Referatet udsendes elektronisk senest 1 uger efter mødet. Kommentar og rettelser til referatet skal være referenten i hænde senest 2 uger efter mødet. Godkendelse sker digitalt.

# Bilag 2: Årshjul for samarbejdsforums arbejde